ai4bharat/Pralekha huggingface dataset:
سائنس اور ٹیکنالوجی کی وزارت
‘‘بھارت کے سائنسی طور پر توثیق شدہ روایتی علم کو سوسائٹی  تک پہنچانے’’ کے لئے پہلی ہندوستانی آرکیٹیکچرل ہیریٹیج ذیلی کمیٹی کی میٹنگ
قومی پہل ‘‘بھارت کے سائنسی طور پر توثیق شدہ روایتی علم کو سوسائٹی  تک پہنچانے’’ کے حصے کے طور پر سی ایس آئی آر-این آئی ایس سی پی آر نے 13 جنوری 2023 کو صبح 11 بجے بھارتی آرکیٹیکچرل ہیریٹیج ذیلی کمیٹی کی پہلی میٹنگ کی میزبانی کی۔ اس میٹنگ میں ذیلی کمیٹی کے اراکین کے ساتھ ساتھ سی ایس آئی آر-این آئی ایس سی پی آر کی ٹیم بھی موجود تھی۔ کمیٹی کے ارکان نے گزشتہ ایک سال کے دوران سواستیک کی ترقی کی ستائش کی۔ اجلاس کے شرکاء نے مکانات، پانی کی تقسیم کے نظام اور شہری بستیوں سے متعلق قدیم طریقوں کو پھیلانے کے لیے اقدامات تجویز کیے۔ فن تعمیرات کی سائنسی توثیق کے معیار پر بھی تبادلہ خیال کیا گیا۔ پینل میں شامل افراد نے ہندوستان کی تعمیراتی تاریخ کے بارے میں بات چیت کی ایک سیریز کی میزبانی کرنے کا مشورہ دیا۔ یہ بھی تجویز کیا گیا کہ انڈین جرنل آف ٹریڈیشنل نالج آرکیٹیکچرل ہیریٹیج پر ایک خصوصی شمارہ شائع کرنے پر غور کیا جاسکتا ہے۔ کمیٹی نے سفارش کی کہ سواستیک کہانیوں کو اساتذہ کے ساتھ شیئر کیا جائے اور روایتی علم کو پھیلانے کے لیے کلاس روم میں استعمال کیا جائے۔ مزید برآں یہ تجویز کیا گیا کہ وہ روایتی علم پر کام کرنے والے اداروں سے رابطہ کریں اور سواستیک کہانیاں جمع کرنے کے لیے ان کے مضامین اور مقالوں تک رسائی حاصل کریں۔ کمیٹی کے اراکین کو سواستیک کہانیوں کے لیے ان پٹ فراہم کرنے کے لیے ذمہ داری سونپی گئی۔
v
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 60
وزارت اطلاعات ونشریات
یونانی فلم بیہائنڈ دا ہے اسٹیکس نے 2015 کے تارکین وطن کے بحران کے حقائق کو اجاگر کیا ہے
’’فلم میں اس بات کو دکھایا ہے کہ کس طرح لوگ روزانہ بدعنوان نظام میں پھنس جاتے ہیں"؛ ڈائریکٹر اسمینا پروڈرو
نئی دلی، 24نومبر، 2022/ بیہائنڈ دا ہے اسٹیکس ایک سماجی ڈرامہ ہے جو یونان کے 2015 کے تارکین وطن کے بحران کے پس منظر میں مرتب کیا گیا ہے اُس وقت یورپی ممالک نے اپنی سرحدیں بند کر دی تھیں، جس کی وجہ سے مہاجرین اور تارکین وطن یونان کی شمالی سرحد پر جمع ہو گئے تھے۔ اس فلم نے بین الاقوامی پریمیئر بھارت کے 53 ویں بین الاقوامی فلم فیسٹیول  میں کیا گیا۔
ہدایت کار اور اسکرین پلے رائٹر اسیمینا پروڈرو نے پی آئی بی کے زیر اہتمام ’ایفی کی ٹیبل ٹاکس‘ میں بتایا کہ کہانی کو ایک خاندان کے تینوں مرکزی کرداروں – ایک باپ، ماں اور ایک بیٹی کے تناظر میں بیان کیا گیا ہے۔ ان تینوں مختلف لوگوں کو بدعنوان نظام میں دھکیل دیا گیا ہے۔ اسمینا پروڈرو نے کہا کہ "فلم کے تین ابواب میں سے ہر ایک اس بات کی کھوج ہے کہ وہ شخص اس طرح کا برتاؤ کیوں کر رہا ہے"۔ انہوں نے مزید کہا کہ "میں ہر ایک مرکزی کردار کے قریب جانا چاہتا تھا۔ اگرچہ آخر میں، تینوں کرداروں کے محرکات سامنے آتے ہیں، لیکن شروع میں ہم نے سامعین کو یہ سوچنے پر مجبور کیا تھا کہ کردار عجیب و غریب سلوک کیوں کر رہے ہیں۔"
اسیمینا پروڈرو کا خیال ہے کہ بین الاقوامی ناظرین اس فلم سے جڑیں گے کیونکہ یہ ایک خاندان کے گرد گھومتی ہے اور خاندان کا تصور عالمگیر ہے۔ ڈائریکٹر نے کہا کہ مہاجرین کا بحران کہانی کا ایک اہم حصہ ہے، کیونکہ یہ مرکزی کرداروں کو متاثر کرتا ہے۔ انہوں نے کہا کہ فلم میں تارکین وطن کے مصائب کو دکھایا گیا ہے اور یونانی آبادی نے تارکین وطن کے بحران سے کیسے نمٹا ہے۔ انہوں نے مزید کہا کہ "مدد کرنے کے لیے لوگ موجود تھے، کچھ نے ان سے پیسے لینے کی کوشش کی اور چرچ کا کردار بھی تھا، جو عام طور پر کافی قدامت پسند تھا، لوگوں کو بتاتا تھا، زیادہ تر یہ مہاجر خطرناک ثابت ہوتے ہیں۔ یہ سب فلم میں دکھایا گیا ہے۔" اس طرح، یہ فلم دکھاتی ہے کہ کس طرح لوگ روزانہ بدعنوان نظام میں پھنس جاتے ہیں۔
بیہائنڈ دا ہے اسٹیکس ایک ادھیر عمر کے قرض میں پھنسے ہوئے ماہی گیر کہانی بیان کرتی ہے جو یونان کی شمالی سرحد پر رہتا ہے، جو موٹی رقم کے عوض تارکین وطن کو سرحدی جھیل کے پار اسمگل کرنا شروع کر دیتا ہے۔ اس کی بیوی، ایک مذہبی عورت ہے جو مستقل چرچ جاتی ہے اور خدا کے خوشنودی کی تلاش میں ہے، جب کہ ان کی بیٹی اپنی زندگی کا خود تعین کرنے کی کوشش کرتی ہے، یہاں تک کہ خاندان کو ایک المناک حادثے سے دوچار ہونا پڑتا ہے ، جس کی وجہ سے ، تینوں ہیروز کو اپنی غلطیوں اور کمزوریوں کا احساس ہوتا ہے اور وہ زندگی میں پہلی مرتبہ اپنے عمل کی قیمت ادا کرنے پر غور کرنے کے لیے مجبور ہوتے ہیں۔
اداکارہ ایوجینیا لاوڈا نے، جنہوں نے اس فلم میں بیٹی کا رول ادا کیا ہے، پہلی مرتبہ کام کیا ہے، کہا ’’اگرچہ میں نے فلم میں اپنی عمر کا کوئی کردار ادا نہیں کیا لیکن میں نے اس کردار میں پورے جذبات کوشامل کرنے کی کوشش کی ہے‘‘۔
صدر جمہوریہ کا سکریٹریٹ
گروتیغ بہادر کی‘ یوم شہادت’ پر صدر جمہوریہ ہند کا پیغام
نئی دہلی،23 نومبر صدر جمہوریہ ہند جناب رام ناتھ کووند نے گرو تیغ بہادر کی ‘یوم شہادت’ کے موقع پر اپنے پیغام میں کہا ہے کہ
‘‘گرو تیغ بہادر جی کی ‘یوم شہادت’ کے موقع پر میں ان کو نہایت ادب واحترام کے ساتھ خراج عقیدت پیش کرتا ہوں۔
سکھوں کے نویں گرو جناب تیغ بہادر جی کی زندگی، انسانیت کی فلاح کے لیے اور سماج میں اتحاد، خدمت خلق کے جذبے نیز بھائی چارے کو فروغ دینے والا رہا ہے۔ انھوں نے لوگوں کے دکھ دردکو دور کرنے کا کام کیا اور استحصال کے خلاف جنگ کی۔ اس لیے گرو تیغ بہادر کوبصد احترام ‘‘ہند دی چادر’’ کہا جاتا ہے۔
اس موقع پر آیئے ہم سب مل کر پیار ،ہم آہنگی، شفقت، مہربانی کی اہمیت کو پھیلانے کا عزم کریں اور سبھی کی خوشحالی کے لیے کام کریں۔’’
۔ ۔ ۔ ۔ ۔ ۔ ۔ ۔ ۔

U. No. 5331
(Visitor Counter : 50
نوجوانوں کے امور اور کھیل کود کی وزارت
نوجوانوں کے امور اور کھیل کے وزیر جناب انوراگ ٹھاکر اُترپردیش کے پریاگ راج سے ایک ماہ تک چلنے والے ملک گیر سوچھ بھارت پروگرام کا آغاز کریں گے
اِس صاف صفائی مہم کی شروعات خاص طور سے سنگل یوز پلاسٹک، کچرے کی صفائی میں لوگوں کی حصے داری یقینی بنانے کے لئے آزادی کا امرت مہوتسو کے حصے کی شکل میں کی جارہی ہے
نئی دہلی،29ستمبر؍2021:
نوجوانوں کے امور اور کھیل کی وزارت کا نوجوانوں کے امور سے متعلق محکمہ آزادی کی امرت مہوتسو کی مناسبت سے یکم اکتوبر 2021ء سے 31اکتوبر 2021ء تک ملک گیر سوچھ بھارت پروگرام کا انعقاد کرے گا۔یہ پروگرام نہرو یووا کیندر سنگٹھنسے متعلقہ یووا منڈلوںاور نیشنل سروس اسکیم  سے متعلقہ اداروں کے نیٹ کے توسط سے ملک بھر کے 744 اضلاع کے 6لاکھ گاؤں میں منعقد کیا جارہا ہے۔
آج نئی دہلی میں صحافیوں کو جانکاری دیتے ہوئے نوجوانوں کے امور کے محکمے کی سیکریٹری اوشا شرما نے کہا کہ سوچھتا ابھیان کا آغاز نوجوانوں کے امور اور کھیل کے وزیر جناب انوراگ ٹھاکر کے ذریعے اُتر پردیش کے پریاگ راج سے کیا جائے گا۔اُنہوں نے بتایا کہ مہم کا مقصد پورے ملک میں کچرے کی صفائی ، خاص طورسے سنگل یوز پلاسٹک کچرے کی صفائی کو لے کر بیداری پیدا کرنا، لوگوں کو منظم کرنا اور اُن کی حصے داری کو یقینی بنانا ہے۔اس کے ساتھ ہی سیکریٹری نے کہا کہ اس عظیم پہل کے توسط سے 75لاکھ کلو کچرے ، خاص طور سے پلاسٹک کچرے کو اکٹھا کیا جائے گا اور شہریوں کی مدد و رضاکارانہ احصہ داری سے اُس کا نمٹارا کیا جائے گا۔
اِس سے پہلے ایک اعلان میں جناب انوراگ ٹھاکر نے کہا کہ ہم بھارت کی آزادی کے 75سال مکمل ہونے کا جشن منا رہے ہیں اور ایسے میں ہمیں اپنے ملک کو پلاسٹک کچرے سے آزاد بنانے کا عہد کرنا چاہئے۔
پروگرام اپنے پیمانے اور پہنچ دونوں کے لحاظ سے انوکھا ہے اور عوامی شراکت داری سے عوامی تحریک کے ماڈل پر اِس کا خاکہ تیار کیا گیا ہے۔ ساتھ ہی اس کے توسط سے پروگرام کی کامیابی اور استحکام کے لئے ہر شہری کے رول اور تعاون کا منصوبہ تیار کیا گیا ہے۔
حالانکہ سوچھ بھارت پروگرام میں خاص طور سے گاؤں پر توجہ دی جائے گی۔ آبادی کے خصوصی زمرہ جیسے مذہبی تنظیم، تعلیمی، کارپوریٹ ادارہ، ٹی وی و فلم اداکار ، خواتین گروپ اور دیگر بھی ایک خصوصی مقررہ دن پر سوچھ بھارت پروگرام میں حصہ لے رہے ہیں۔اس حصے داری کا مقصد مہم کے تعلق سے اُن کی یکسوئی کا مظاہرہ کرنا اور اسے ایک عوامی تحریک کی شکل دینا ہے۔
ضلع انتظامیہ اور میونسپل کارپوریشن کے تعاون سے نشان زد مقامات پر کچرے کا ذخیرہ تھیلوں میں جمع کرکے اُس کے نمٹارے کے لئے خصوصی منصوبہ تیار کیا گیا ہے۔ اِس کے علاوہ جمع کئے گئے کچرے کے تھیلوں کا وزن رسید کی وصولیابی سی ناپا جائے گا۔
صفائی مہم تاریخی ؍مشہور مقامات اور سیاحتی مقامات، بس اسٹینڈ؍ریلوے اسٹیشن، قومی شاہراہ و تعلیمی اداروں جیسی بھیڑ بھاڑ والی جگہوں پر بھی چلائی جائے گی۔
پروگرام کی تفصیل کے لئے یہان کلک کریں
سوچھ بھارت صرف ایک پروگرام نہیں ہے، بلکہ یہ عام آدمی کی حقیقی تشویش اور صفائی سے جڑے مسئلے کو حل کرنے کے اُن کے عہد کو دکھاتا ہے۔
سوچھتا ابھیان کی شروعات وزیر اعظم جناب نریندر مودی کے ذریعے سال 2014ء میں کی گئی تھی اور تب سے اِس سلسلے میں قابل ذکر پیش رفت ہوئی ہے۔سوچھ بھارت پروگرام نئے سرے سے توجہ دیئے جانے اور عہد بندی کے ساتھ وزیر اعظم کی قیادت والی پہل کو آگے بڑھا رہا ہے۔
یہ درحقیقت ہم سب کے لئے سوچھ بھارت پہل کا حصہ بننے کا ایک بڑا موقع ہونے جارہا ہے۔ نوجوانوں اور شہریوں کی اجتماعی کوششوں اور تمام اسٹیک ہولڈرز کی مدد سے بھارت بلاشبہ صفائی مہم شروع کرے گا اور اپنے شہریوں کے لئے جینے کی بہتر سمتوں کی تعمیر کرے گا۔
وزیراعظم کا دفتر
وزیراعظم کی اٹلی کی وزیراعظم سے ملاقات
وزیر اعظم جناب نریندر مودی نے نئی دہلی میں جی 20 سربراہ کانفرنس کے موقع پر اطالوی جمہوریہ کی وزیر اعظم محترمہ جارجیا میلونی کے ساتھ دو طرفہ میٹنگ کی۔ مارچ 2023 میں اپنے ملکی دورے کے بعد وزیر اعظم میلونی کا ہندوستان کا یہ دوسرا دورہ ہے، جس کے دوران دو طرفہ تعلقات کو اسٹریٹجک شراکت داری کی سطح تک بڑھایا گیا تھا۔
وزیر اعظم نے ہندوستان کی جی- صدارت اور عالمی بائیو ایندھن اتحاد اور ہندوستان - مشرق وسطی - یورپ اقتصادی راہداری میں اٹلی کی شمولیت کے لیے اٹلی کی حمایت کی تعریف کی۔
دونوں رہنماؤں نے دونوں ممالک کے درمیان سفارتی تعلقات کے قیام کے 75 سال مکمل ہونے پر اطمینان کا اظہار کیا۔ انہوں نے ہندوستان-اٹلی اسٹریٹجک پارٹنرشپ کے مختلف شعبوں میں ہونے والی پیش رفت کا بھی جائزہ لیا، اور دفاع اور نئی اور ابھرتی ہوئی ٹیکنالوجی جیسے شعبوں میں تعاون کو تقویت دینے پر اتفاق کیا۔ انہوں نے جی7 اور جی20 کی ضرورت کو نوٹ کیا کہ وہ عالمی بہتری کے لیے ہم آہنگی سے کام کریں۔
وزیر اعظم میلونی نے کامیاب جی20سربراہ اجلاس کے لیے وزیر اعظم کو مبارکباد دی۔
یو پی ایس سی
یوپی انجینئرنگ سروس کے امتحان 2022
یونین پبلک سروس کمیشن  کی جانب سے 20فروری 2022 کو منعقد کرائے گئے ،انجینئرنگ سروسز کے تحریری حصے کے نتیجے کی بنیاد پر ان امیدواروں نے جن کے رول نمبر نیچے دئے گئے ہیں ۔انجینئرنگ سروسز امتحان 2022 کے لئے کوالیفائی کرلیا ہے۔
2. بتائی گئی اہلیت کی شرائط کو مطمئن کرنے کی شرط پر امتحان کے تمام مرحلوں میں ان امیدواروں کی امیدواری قطعی طور پر عبوری ہے ۔ایسے امیدواروں سے جنہیں کوالیفائی قرار دیا گیا ہے،کہا گیا ہے کہ وہ انجینئرنگ سروسز مین امتحان 2022 میں بیٹھیں جو 26 جون2022 کو ہونے والے ہیں۔ کوالیفائی کرنے والے امیدواروں سے مزید مشورہ دیا گیا ہے کہ وہ یوپی ایس سی کے ذریعہ جاری کردہ مورخہ 2021-09-22 کو ایگزامینشین نوٹس نمبر 2022/01ای این جی جی اور ریلوے کی طرف سے جاری کردہ انجینئرنگ سروسز امتحان 2022 کے ضابطوں کا ذکر کریں جو ویب سائٹ پر دستیاب ہیں۔ امیدوار انجینئرنگ سروسز  کے شروع ہونے سے تقریباً تین ہفتے پہلے اپنا ای ایڈ میٹ کارڈ ڈاؤن لوڈ کرسکتے ہیں۔ امیدواروں کو اس بات سے بھی مطلع کیا گیا ہے کہ انجینئرنگ سروسزامتحان کے نمبرس اور کٹ آف مارکس کو کمیشن کی ویب سائٹ https://upsc.gov.in پر انجینئرنگ امتحان 2022 کے حتمی نتائج کے اعلان کے بعد اپلوڈ کیا جائے گا۔ کسی بھی حالت میں انجینئرنگ سروسز  امتحان2022 کے لئے سینٹر /ڈسپلین کی کوئی درخواست قبول نہیں کی جائے گی۔
3. یونین پبلک سروس کمیشن نے اپنے کیمپس میں ایک فیسلٹیشن  کا سینٹر قائم کیا ہے امیدوار ذاتی طور پر صبح دس بجے سے شام پانچ بجے تک کام کے دنوں میں اپنے امتحان کے نتیجے سے متعلق کوئی وضاحت یا کوئی معلومات حاصل کرسکتے ہیں یا اس کاؤنٹر سے ٹیلی فون نمبر : 23388088, -23385271/23381125/23098543 پر رابطتہ کرسکتے ہیں۔
موبائل فون یوپی ایس سی کے امتحان ہالوں کے کیمپس میں ممنوع ہیں۔
|
|
UNION PUBLIC SERVICE COMMISSION
NEW DELHI – 110069
|
|
Dated: 30th March, 2022.
09, Chaitra, Saka 1944
Click Here To See The Results
بھارت کا مسابقتی کمیشن
سی سی آئی نے کمپٹیشن ایکٹ 2002 کےسیکشن 31 کے تحت بی این پی پری باس  میچول فنڈ اور بڑودہ  میچول فنڈ کے انضمام کی منظوری دی
نئی دہلی 15 نومبر۔کمپٹیشن کمیشن آف انڈیا  نے کمپٹیشن ایکٹ 2002 کے سیکشن 31  کے تحت بی این پی پری باس  میچول فنڈ اور بڑودہ  میچول فنڈ کے انضمام کو منطوری دے دی ہے ۔
مجوزہ امتزاج کا تعلق بی ایم پی پری باس میچول فنڈ اور بی او بی میچول فنڈ کے انضمام سے متعلق ہے ۔ فریقین نے بی او بی اسٹ مینجمنٹ کمپنی کو بی این پی پی اے ایم سی میں اور بی این پی پی ٹرسٹی کمپنی  کو بی او بی ٹی سی میں ضم کرنے کی تجویز پیش کی ۔ ضم کے بعد بی این پی پی اے ایم سی اور بی او بی ٹی سی باقی بچنے والے ادارے ہوں گے ۔
بی این پی پی اے ایم سی، بی این پی پی میچول فنڈ کےلئے وقف شدہ اے ایم سی ہے اور بی این پی پی میچول فنڈ کے انویسٹمنٹ منیجر کے طور پر کام کرتی ہے۔ بی این پی پی اے ایم سی سیبی ریگولیشن کے تحت پورٹ فولیو منیجر کے طور پر ایک رجسٹر ڈ کمپنی بھی ہے ۔ یہ پورٹ فولیو مینجمنٹ خدمات اور مشاورتی سرگرمیاں فراہم کرتی ہے۔ بی این پی پی ٹی سی، بی این پی پی میچول فنڈ کی ٹرسٹی کمپنی ہے ۔
بی او بی اے ایم سی بی او بی میچول فنڈ کے لئے وقف شدہ اے ایم سی ہے اور بی او بی میچول فنڈ کے انویسٹمنٹ منیجرکے طور پر کام کرتی ہے ۔ بی او بی ٹی سی ، بی او بی میچول فنڈ کے ٹرسٹی کے طورپر کام کرتی ہے۔
۰۰۰۰۰۰۰۰۰۰۰۰۰۰۰۰۰۰۰۰۰
U-5114
(Visitor Counter : 43
سٹرک ٹرانسپورٹ اور شاہراہوں کی وزارت
قومی شاہراہوں کے انفراٹرسٹ این ایچ اے آئی انویٹ نے فالوآن اجرا کے لیے فنڈس اکٹھا کیے
ہندوستان کی حکومت کے قومی مونی ٹائزیشن پائپ لائن کو تعاون اور مدد دینے کےلیے نیشنل ہائی وے اتھارٹی آف انڈیا  کے ذریعے اسپانسر کے گئے بنیادی ڈھانچے کی سرمایہ کاری ٹرسٹ نیشنل ہائی وے انفراٹرسٹ  نے اپنی یونٹس کو فروخت کر کے گھریلو اور بین الاقوامی سرمایہ کاروں سے 1,430 کروڑ روپے اکٹھے کیے ہیں۔ یہ مذکورہ رقم قومی شاہراہوں کی اتھارٹی  کی طرف سے سڑک کے تین اضافی پروجیکٹوں کے استعمال کے لیے اکٹھا کی گئی ہے۔
ادارہ جاتی سرمایہ کاروں کے ساتھ یونٹس کو فروخت کرنے سے دونوں موجودہ سرمایہ کاروں کی طرف سے زبردست مانگ دیکھی گئی، جنہوں نے اس عمل میں حصہ لے کر اپنے عزم کا اعادہ کیا اور ساتھ ہی ساتھ نئے سرمایہ کاروں کے ساتھ بھی اپنے عزم کا مظاہرہ کیا۔ یونٹس کو ادارہ جاتی سرمایہ کاروں کے ایک گروپ نے سبسکرائب کیا ہے، جن میں کینیڈا پنشن پلان انویسٹمنٹ بورڈ، اونٹاریو ٹیچرز پنشن پلان بورڈ، اسٹیٹ بینک آف انڈیا، ایس بی آئی پنشن فنڈ، ایس بی آئی میچوئل فنڈ، آئی او سی ایل ایمپلائی پروویڈنٹ فنڈ، ایل اینڈ ٹی اسٹاف پروویڈنٹ فنڈ، راجستھان راجیہ ودیوت کرمچاری پنشن فنڈ، ٹاٹا اے آئی جی اور اسٹار یونین ڈائیچی لائف انشورنس شامل ہیں۔ قومی شاہراہوں کی اتھارٹی  نے کم از کم 15فیصد کی اپنی یونٹ ہولڈنگ کو برقرار رکھنے کے لیے ترجیحی الاٹمنٹ کے ذریعے یونٹس سبسکرائب کیے۔ یونٹس کو آئی این آر107.12 فی یونٹ کی پریمیم اوور فلور قیمت پر آئی این آر107.12 فی یونٹ میں ایک بک بلڈ پروسیس کے ذریعے سبسکرائب کیا گیا ۔
مذکورہ باتوں کے علاوہ این ایچ اے آئی انویٹ نے 1500 کروڑ روپے اکٹھا کرنے کےلیے غیر تغیر پذیر ڈیبنچرس این سی ڈیز کے اجرا کے لیے سیبی کے ساتھ پروسپیکٹس بھی داخل کی۔ این سی ڈیز کے پاس 7.90 فیصد قابل ادائیگی نیم سالانہ کا ایک کوپن بھی ہوگا اور جو خوردہ اور ادارہ جاتی اور سرمایہ کاروں دونوں کے ذریعے سبسکرپشن کے لیے دستیاب ہوگا۔
این ایچ اے آئی انویٹ کے ذریعے یونٹس کے فالوآن اجرا کی کامیابی جدید ادارہ جاتی سرمایہ کاروں کے لیے اس کی کشش کی عکاسی کرتی ہے۔ اس راؤنڈ میں ان کی شرکت نیشنل مونی ٹائزیشن پائپ لائن کو تعاون فراہم کرے گی، جس میں این ایچ اے آئی کی سب سے بڑی حصے داری ہے اور یہ ملک میں سڑک کے شعبے کی ترقی کے وزیراعظم کے اور سڑک ٹرانسپورٹ اور شاہراہوں کے وزیر کے وژن کے لیے اہم ہیں۔
تاریخی اعتبار سے پہلی بار این ایچ اے آئی انویٹ نے ایک شفاف اور مارکیٹ پر مبنی عمل کے ذریعے این ایچ اے آئی کے لیے تمام پریمیر کے ساتھ ایک فالوآن کے اجرا میں فنڈس اکٹھا کیے، ہم این ایچ اے آئی انویٹ کے ساتھ ساتھ نئے سرمایہ کاروں میں ان کے جاری اعتماد کے لیے موجودہ سرمایہ کاروں کے شکرگزار ہیں، جنہوں نے این ایچ اے آئی انویٹ کو کامیاب بنانے میں اہم رول ادا کیا ہے۔ یہ بات این ایچ اے آئی کی چیئرپرسن الکا اپادھیائے نے کہی۔
نومبر 2021 میں شروع کی گئی این ایچ اے آئی انویٹ نے اپنے پہلے راؤنڈ میں این ایچ اے آئی کے لیے 8011 کروڑ روپے اکٹھا کیے تھے۔ تین اضافی سڑک پروجیکٹوں کے حاصل ہونے کے ساتھ این ایچ اے آئی انویٹ گجرات ، کرناٹک، مہاراشٹر، مدھیہ پردیش، راجستھان، تلنگانہ اور اترپردیش کی ریاستوں میں پھیلے 636 کلو میٹر لمبے رقبے کے ساتھ 8 آپریٹنگ ٹول سڑکوں کے ایک پورٹ فولیو کو خودآپریٹ کرے گا اور اسے برقرار رکھے گا۔ اس میں 20 سے 30 سال کے درمیان کی مدت کے دوران رعایت بھی دی جائے گی۔
وزیراعظم کا دفتر
وزیراعظم نے مہاراشٹر میں 6 ندیوں کے پلوں کے افتتاح کی ستائش کی
وزیراعظم جناب نریندر مودی نے، 6 ندیوں کے پلوں  کی ستائش کی ہے جن کا کل ودربھ کے خطے میں افتتاح کیا گیا تھا۔
مہاراشٹر کے نائب وزیراعلیٰ جناب دیویندر پھڑنویس کے ایک ٹوئیٹ کا جواب دیتے ہوئے وزیراعظم نےٹوئیٹ کیا:
’’ودربھ کے خطے میں کنیکٹی وٹی کے بہتر۔‘‘
وزیراعظم کا دفتر
سربراہان مملکت کی ایس سی او کونسل کی 20ویں سمٹ
نئی دہلی،10نومبر ،2020 / سربراہان مملکت کی ایس سی او کونسل کی20ویں سمٹ 10 نومبر ، 2020 کو ویڈیو کانفرنسنگ کے ذریعے منعقد کی گئی ہے۔ میٹنگ کی قیادت روسی فیڈریشن کے صدر جناب ولادمیر پتن نے کی۔ وزیراعظم جناب نریندر مودی نے بھارتی وفد کی قیادت کی۔ ایس سی او کے دیگر ممبر ملکوں کی نمائندگی ان کے صدور نے کی، جبکہ بھارت اور پاکستان کی قیادت وزیراعظم کی سطح پر کی گئی۔ دیگر شرکاء تھے؛ ایس سی او سکرٹیرئیٹ کے سکریٹری جنرل ، ایس سو او کےعلاقائی ، انسداد دہشت گردی اسٹرکچرکے ڈائریکٹر، ایس سی او کے چار مشاہدین ملکوں  کے صدور۔
ایس سی او کی یہ پہلی سمٹ تھی جو ورچوئل طریقے سے منعقد کی گئی اور ایسی تیسری میٹنگ تھی جس میں 2017 میں بھارت کے مکمل رکن بن جانے کے بعد منعقد کی گئی۔ وزیراعظم جناب نریندر مودی نے ایس سی او کے رہنماؤں سے اپنے خطاب میں صدر ولادمیر پتن کو مبارکباد دی کہ انہوں نے کووڈ – 19 وبا کی وجہ سے پیدا چیلنجوں اور مجبوریوں کے باوجود اس میٹنگ کا انعقاد کیا۔
وزیراعظم نے اپنے خطاب میں ایک ایسی دنیا کی امیدیں پوری کرنے کے لیے اصلاح شدہ کثیر ملکی اہمیت کو اجاگر کیا جو عالمی وبا کے بعد کے سماجی اور معاشی اثرات سے متاثر ہے۔ بھارت یو این ایس سی کے ایک غیرمستقل رکن کی حیثیت سے جس کا آغاز یکم جنوری 2021 سے ہو رہا ہے۔ عالمی حکمرانی میں مطلوبہ تبدیلیاں لانے کے لیے اصلاح شدہ کثیر ملکیت کے موضوع پر توجہ دے گا۔
وزیراعظم نے کہا کہ علاقائی امن ، سلامتی و خوشحالی اور دہشت گردی ، ناجائز ہتھیاروں کی تجارت ، منشیات اور کالے دھن کو جائز بنانے کے خلاف آواز اٹھانے میں بھارت کا پختہ یقین ہے۔ انہوں نے کہا کہ بھارت کے بہادر سپاہیوں نے اقوام متحدہ کے قیام امن کے تقریباً 50 مشنوں میں شرکت کی ہے اور وبا کے دوران بھارت کی دوا سازی کی صنعت، لازمی دوائیں 150 سے زیادہ ملکوں کو فراہم کر رہی ہے۔
وزیراعظم نے ایس سی او خطے کے ساتھ بھارت کے مضبوط ثقافتی اور تاریخی رشتوں کو اجاگر کیا اور خطے میں بین الاقوامی شمال – جنوب ٹرانسپورٹ راہداری ، چاہ بہار بندرگاہ اور اشک آباد معاہدے جیسے اقدامات کر کے کنکٹیویٹی کو مستحکم بنانے کی جانب بھارت کے عہد مصمم کو دوہرایا۔ انہوں نے 2021 میں ایس سی او کی 20ویں سال گرہ ‘‘ثقافت کا ایس سی او سال’’ کے طور پر منائے جانے کے لیے پوری مدد کی پیشکش بھی کی اور مشترکہ بودھ وراثت سے متعلق ایس سی او کی پہلی نمائش منعقد کرنے کے لیے بھارت کے اپنے اقدامات کا بھی ذکر کیا۔ یہ نمائش نیشنل میوزیم آف انڈیا ، اگلے سال بھارت میں ایس سی او فوڈ فیسٹیول میں کرے گا اور 10 علاقائی زبانوں کے ادبی کاموں کا روسی اور چینی زبان میں ترجمہ کیا جائے گا۔
وزیراعظم نے 30 نومبر 2020 کو سربراہان حکومت کی ایس سی او کونسل کی اگلی مستقل میٹنگ کی ورچوئل طریقے سے میزبانی کے لیے اپنی آمادگی کا اظہار کیا۔ بھارت نے اختراع اور اسٹارٹ اپس اور ایس سو او ملکوں کے مابین روایتی دواؤں سے متعلق ایک ذیلی گروپ کاایک خصوصی ورکنگ گروپ قائم کرنے کی بھی تجویز پیش کی۔ انہوں نے عالمی وبا کے بعد کی دنیا میں آتم نربھر بھارت  کے خاکے کی وضاحت کی جو عالمی معیشت میں کئی گنا اضافہ کرنے اور ایس سی او خطے کی معاشی ترقی کے پیچھے ایک بڑی طاقت ثابت ہو سکتا ہے۔
وزیراعظم نے جمہوریہ تاجکستان کے صدر ایمو مالی رحمون کو مبارکباد دی کہ انہوں نے اگلے سال ایس سی او کی صدارت قبول کی۔ وزیراعظم نے انہیں اس کے لیے بھارت کی طرف سے پورے تعاون کا یقین دلایا۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7134
(
وزارت دفاع
بھارتی بحریہ ، بحری مشق مالا بار میں شرکت کر رہی ہے
نئی دہلی،26؍ اگست : بھارتی بحریہ امریکی بحریہ، جاپان کی میری ٹائم سیلف ڈیفنس فورس  اور آسٹریلیا کی شاہی بحریہ  کے ہمراہ 26 سے 29 اگست 2021 تک بحری مشق مالا بار 2021 میں شرکت کر رہی ہیں۔
مالا بار بحری مشقوں کا سلسلہ 1992 میں ایک آئی این - یو ایس این مشق کے طور پر شروع ہوا تھا۔ 2015 میں جے ایم ایس ڈی ایف نے ایک مستقل ممبر کی حیثیت سے مالا بار بحری مشقوں میں شرکت کی، جب کہ رائل اسٹریلین نیوی نے 2020 کے ایڈیشن میں شرکت کی۔ اس سال ایکس مالا بار 25 واں ایڈیشن ہے، جس کی میزبانی مغربی بحر الکاہل میں یو ایس این کر رہی ہے۔
بھارتی بحریہ کے جو جہاز ان مشقوں میں حصہ لے رہے ہیں، ان میں آئی این ایس شیوالک، اور آئی این ایس کدمت اور پی -81 پیٹرول ایئر کرافٹ شامل ہیں، جس کی قیادت وی ایس ایم فلیگ آفیسر کمانڈنگ ایسٹرن فلیٹ ، ریئر ایڈمیرل ترون سوبتی کر رہے ہیں۔ یو ایس ایس بیری، یو این ایس رپہنوک، یو ایس این ایس بگ ہارن اور پی 8 اے گشتی طیارہ امریکی بحریہ کی نمائندگی کریں گے۔ جاپانی میری ٹائم سیلف ڈیفنس فورس کی نمائندگی جے ایس کا گا، موراسیم اور شیرانوئی کے علاوہ ایک آبدوز اور پی 1 گشتی طیارہ کر رہا ہے۔ آسٹریلیا کی بحریہ کی نمائندگی ایچ ایم اے ایس وارامونگا کرے گا۔
آئی این بحری جہاز گوام سے روانہ ہوئے، جہاں انہوں نے 21 سے 24 اگست 2021 کو آپریشنل ترون اراؤنڈ میں شرکت کی۔ اس مرحلے کے دوران فلیگ آفیسر کمانڈنگ انچیف ایسٹرن نیول کمانڈ وائس ایڈمیرل اے بی سنگھ، اے وی ایس ایم، وی ایس ایم نے امریکی بحریہ میں اپنے ہم منصبوں کے ساتھ تبادلہ خیال کیا۔
مالا بار – 21 بحری مشقوں میں کچھ پیچیدہ مشقیں شامل ہیں، جن میں این ٹی سر فیس، این ٹی ایئر اور این ٹی سب میرین وار فیئر ڈرل اور دیگر مشقیں شامل ہیں۔ یہ مشقیں شرکت کرنے والی بحریہ کو ایک موقع فراہم کریں گی کہ وہ ایک دوسرے کی مہارت اور تجربوں سے فیض حاصل کریں۔
کووڈ – 19 عالمی وبا کے دوران صحت کے پروٹوکول کا پاس رکھتے ہوئے بحری مشقوں کا اہتمام اس بات کی گواہ ہے کہ شرکت کرنے والی بحریہ کے درمیان تال میل ہے اور وہ ایک پاک کھلے اور شمولیت والے ہند بحری خطے کے لئے ایک مشترکہ نظریہ رکھتے ہیں
۔۔۔۔۔۔۔۔۔۔۔۔۔۔۔۔۔۔

U-8291
(Visitor Counter : 178
بھارتی چناؤ کمیشن
راجیہ سبھا کے ملتوی شدہ انتخابات کے لیے ووٹ ڈالنے اور ووٹوں کی گنتی کی تاریخ
نئی دہلی،یکم جون، 2020، بھارت کے انتخابی کمیشن نے 25 فروری 2020 کو اپریل 2020 کے دوران ریٹائر ہونے والے 17 ریاستوں کے 55 ممبروں کی سیٹیں پر کرنے کے لیے ریاستوں کی کونسل کے انتخابات کا 6 مارچ 2020 کو نوٹیفکیشن نمبر 338/سی ایس- ملٹی/ 2020  کا اعلان کیا تھا۔18 مارچ 2020 کو نام واپس لینے کی آخری تاریخ کے بعد 10 ریاستوں کے ریٹرننگ افسروں نے 37 سیٹوں پر بلا مقابلہ انتخابات کا اعلان کردیا۔ اس کے علاوہ متعلقہ ریٹرننگ افسروں کی طرف سے حاصل شدہ رپورٹوں کے مطابق آندھراپردیش، گجرات، جھارکھنڈ، مدھیہ پردیش،منی پور، میگھالیہ اور راجستھان کی 18 سیٹوں کے ہر دو سال بعد ہونے والے انتخاب کے لیے 26 مارچ 2020  کو ووٹ ڈالے جانے تھے اور جس تاریخ سے پہلے انتخابات مکمل ہونے تھے اس کا کمیشن نے پہلے 30 مارچ 2020  کے طور پر اعلان کیا تھا۔ یہ اعلان 6 مارچ 2020 کے نوٹیفکیشن کے مطابق تھا۔
عوامی نمائندگی قانون 1951 کی دفعہ 153میں کہا گیا ہے کہ انتخابی کمیشن مناسب وجوہات پر غورکرنے کے بعد اس کے ذریعے جاری کردہ نوٹیفکیشن میں ضروری ترمیم کرکے کسی بھی چناؤ کی مکمل ہونے کی تاریخ میں توسیع کرسکتا ہے۔ یہ کام متعلقہ قانون کی دفعہ 30 یا 39 کی شق  کے تحت کیا جاسکتا ہے۔ اس کے مطابق کووڈ-19 کی وجہ سے ملک میں عوامی صحت کی ہنگامی صورت حال کو دیکھتے ہوئے اور جاری ایڈوائزریز کو مد نظر رکھتے ہوئے انتخابی کمیشن نے اپنے پریس نوٹس مورخہ 24 مارچ 2020 کے ذریعے انتخابات کو ملتوی کردیا اور متذکرہ بالا قانون کی دفعہ 153 کے تحت انتخابی عمل کی تکمیل میں توسیع کردی۔ اور یہ فیصلہ کیا کہ انتخابی کمیشن کی طرف سے موجودہ صورتحال کے جائزے کے بعد ووٹ ڈالنے اور ووٹوں کی گنتی کے لیے نئی تاریخوں کا اعلان کیا جائے گا۔ پریس نوٹ میں یہ وضاحت بھی کی گئی تھی کہ متعلقہ ریٹرننگ افسروں کی طرف سے انتخابات کے لیے جن امیدواروں کی فہرست پہلے ہی شائع کی جاچکی ہے وہ باقی ماندہ سرگرمیوں کے لیے قابل قبول رہے گی۔ جیسا کہ متعلقہ نوٹیفکیشن مورخہ 6 مارچ 2020 میں کہا گیا ہے۔
اب کمیشن نے صورت حال کا تفصیلی جائزہ لیا ہے تمام امور کو ذہن میں رکھتے ہوئے جن میں مرکزی ہوم سکریٹری اور نیشنل ایگزکیٹیو کمیٹی  کے چیئرمین کی طرف سے قومی بحران کے بندوبست کے قانون 2005 کے تحت جاری کیے گئے رہنما خطوط اور متعلقہ چیف انتخابی افسروں کی طرف سے حاصل شدہ معلومات بھی شامل ہیں، کمیشن نے فیصلہ کیا ہے کہ آندھراپردیش،  گجرات ، جھارکھنڈ ، مدھیہ پردیش ، منی پور ، میگھالیہ  اور راجستھان (تین سیٹوں کے لیے انتخابات مندرجہ ذیل پروگرام کے مطابق ہوں گے۔
|
|
پروگرام
|
|
تاریخ
|
|
ووٹ ڈالنے کی تارییخ
|
|
19 جون، 2020 
|
|
ووٹ ڈالنے کا وقت
|
|
صبح 09:00 سے شام 04:00 تک
|
|
ووٹوں کی گنتی
|
|
19 جون 2020  پانچ بجے شام
|
|
جس تاریخ سے پہلے انتخابات مکمل ہونے ہیں
|
|
22 جون، 2020 
کمیشن نے یہ بھی فیصلہ کیا ہے کہ چیف سکریٹری صاحبان متعلقہ ریاست سے ایک سینئر افسر کو مقرر کریں گے تاکہ اس بات کو یقینی بنایا جاسکے کہ انتخابات کے لیے انتظامات کرتے وقت کووڈ-19 کے سلسلے میں ہدایات کی پابندی کی جائے۔
اس کے علاوہ کمیشن نے متعلقہ ریاست میں انتخاب کے لیے اعلیٰ انتخابی افسر کو مشاہد مقرر کیا ہے۔
وزیراعظم کا دفتر
وفاقی جمہوریہ جرمنی کے چانسلر سے وزیر اعظم کی ملاقات
وزیر اعظم جناب نریندر مودی نے 10 ستمبر 2023 کو نئی دہلی میں جی-20 سربراہی اجلاس کے موقع پر وفاقی جمہوریہ جرمنی کے چانسلر عزت مآب اولاف شولز سے ملاقات کی۔ فروری 2023 میں ہندوستان کے سرکاری دورے کے بعد، اس سال چانسلر کا ہندوستان کا یہ دوسرا دورہ تھا۔
چانسلر شولز نے جی 20 کی کامیاب صدارت کے لیے وزیر اعظم کو مبارک باد دی۔ وزیر اعظم نے ہندوستان کی جی20 صدارت کے دوران جرمنی کی حمایت کی تعریف کی، جس میں جی20 کے مختلف اجلاسوں اور تقریبات میں ان کی اعلیٰ سطح کی شرکت شامل تھی۔
رہنماؤں نے اپنی دو طرفہ اسٹریٹجک شراکت داری میں پیش رفت کا بھی جائزہ لیا۔ انہوں نے دفاع، سبز اور پائیدار ترقی، اہم معدنیات، ہنر مند اہلکاروں کی نقل و حرکت اور تعلیم جیسے شعبوں میں تعاون کو بڑھانے کے طریقوں پر تبادلہ خیال کیا۔
دونوں رہنماؤں نے باہمی دلچسپی کے علاقائی اور عالمی امور پر بھی تبادلہ خیال کیا۔
وزیر اعظم نے چانسلر شولز کو بین حکومتی کمیشن کے اگلے دور کے لیے آئندہ سال ہندوستان آنے کی دعوت دی۔